Kavet eo bet anv Mor Du en XIIIvet kantved (Μαύρη Θάλασσα) pa veze graet anezhi ar Pontos (Πόντος), da lavarout eo ar Mor hervez Strabo. Koulskoude ech implije ar Chresianed hag ar Romaned Εύξεινος Πόντος Euxeinos Pontos, ar Mor degemerus. Un dro-zicharvaat eo pa oa bet roet an anv kontrol Pontos Axeinos, ar mor dizegemerus (Pindaros, e deroù Vvet kantved kent Jezuz-Krist). Hervez Strabo e kave diaes ar Chresianed bevañ war ribloù ar mor-se pa oa meuriadoù gouez tro-war-dro.  Lod eus ar ouizieien a gred e teu ar ger Akeina eus ar ger persek, al liv du e dalvoudegezh. Evel-se e vije kozh-tre al lavar memestra, pa weler e oa un doare evit envel ar roudoù-avel dre livioù e cheller kompren e talveze ar Mor Du evit mor an Hanternoz, pa dalveze ruz evit ar Su (sellit ouzh anv ar Mor ruz).  Bremañ e reer gant an anv-gwan du e kazi pep yezh : turkeg Kara Deniz, rusianeg Чёрное море, bulgareg Черно море, Cherno more, jorjieg შავი ზღვა, shavi zghva, ukraineg Chorne More, roumaneg Marea Neagră, lazeg Ucha Zuğa, oubicheg ʃʷaʤa.